CELEX: 62013CN0345
Language: lt
Date: 2013-06-24 00:00:00
Title: Byla C-345/13: 2013 m. birželio 24 d. Supreme Court (Airija) pateiktas prašymas priimti prejudicinį sprendimą byloje Karen Millen Fashions Ltd prieš Dunnes Stores, Dunnes Stores (Limerick) Ltd

7.9.2013   
            
            
               LT
            
            
               Europos Sąjungos oficialusis leidinys
            
            
               C 260/26
            
         2013 m. birželio 24 d.Supreme Court (Airija) pateiktas prašymas priimti prejudicinį sprendimą byloje Karen Millen Fashions Ltd prieš Dunnes Stores, Dunnes Stores (Limerick) Ltd
   
   (Byla C-345/13)
   2013/C 260/47
   Proceso kalba: anglų
   
      Prašymą priimti prejudicinį sprendimą pateikęs teismas
   
   
      Supreme Court
   
   
      Šalys pagrindinėje byloje
   
   
      Ieškovė: Karen Millen Fashions Ltd
   
   
      Atsakovė: Dunnes Stores, Dunnes Stores (Limerick) Ltd
   
   
      Prejudiciniai klausimai
   
   
               1.
            
            
               Ar nagrinėjant dizaino, kuris, kaip teigiama, gali būti saugomas kaip neregistruotasis Bendrijos dizainas, kaip jis suprantamas pagal 2001 m. gruodžio 12 d. Tarybos reglamentą (EB) Nr. 6/2002 dėl Bendrijos dizaino (1), individualias savybes jo bendras įspūdis informuotam vartotojui, kaip jis suprantamas pagal šio reglamento 6 straipsnį, turi būti nagrinėjamas atsižvelgiant į tai, ar jis skiriasi nuo bendro įspūdžio, kurį tokiam vartotojui padaro a) bet kuris individualus dizainas, kuris anksčiau tapo prieinamas visuomenei, arba b) daugiau nei vieno tokio ankstesnio žinomo dizaino savybių derinys?
            
         
               2.
            
            
               Ar Bendrijos dizainų teismas privalo laikyti neregistruotąjį Bendrijos dizainą galiojančiu, kaip numatyta 2001 m. gruodžio 12 d. Tarybos reglamento (EB) Nr. 6/2002 dėl Bendrijos dizaino 85 straipsnio 2 dalyje, jeigu teisių savininkas tik nurodo, kas sudaro dizaino individualias savybes, ar teisių turėtojas privalo įrodyti, kad dizainas turi individualių savybių pagal reglamento 6 straipsnį?
            
         
      (1)  OL L 3, p. 1.